O‘zbekistonda birinchi marta taekvondoning WTF yo‘nalishi bo‘yicha Osiyo chempionati o‘tkaziladi

Joriy yilning 25—28-may kunlari “O‘zbekiston” sport majmuasida mamlakatimizda ilk marotaba olimpiya sport turlariga kiruvchi taekvondoning WTF yo‘nalishi bo‘yicha Osiyo chempionati o‘tkaziladi. Bu haqda sports.uz xabar berdi.

XXI Osiyo chempionati “kyorugi” yo‘nalishida bo‘lib o‘tadi va III Osiyo chempionati esa taekvondoning “pumse” yo‘nalishida o‘tkaziladi. Chempionatda qit’amizning 40 dan ortiq davlatlari taekvondo ustalari kurashishi kutilmoqda, deiladi xabarda.
Osiyo chemipionati Osiyo taekvondo kengashining 2013-yil 3-maydagi qaroriga ko‘ra O‘zbekistonda o‘tkaziladi. Shu munosabat bilan 2014-yilning 20-fevral kuni O‘zbekiston Respublikasi Vazirlar Mahkamasining №90 farmoniga binoan chempionatga tayyorgarlik ko‘rish tashkiliy qo‘mita tarkibi tasdiqlandi hamda va uni Toshkent shahrida 25—28-may kunlari o‘tkazish belgilab qo‘yildi. Hozirdanoq ushbu nufuzli sport musobaqasini yuqori saviyada tashkil etish va o‘tkazish bo‘yicha ishchi guruh faoliyatini boshladi.
Mamlakatimizda bo‘lib o‘tadigan ushbu chempionatda bizning sportchilarimiz to‘liq tarkib bilan ishtirok etadi. Komandaning to‘liq tarkibiy o‘tgan yili 24—25-noyabr kunlari bo‘lib o‘tgan mamlakat chempionatida saralab olingan va ta’kidlash kerakki, guruhdan yoshlar va tajribali sportchilar o‘rin olgan. Mamlakatimiz terma jamoasi safidan Umid Abdullev, Go‘zal Norboboyeva, Zariya Qosimova, Dildora Eliyeva, Malika Komilova, Sarvara Sheraliyeva, Abubakr Rasulov, Dmitriy Shokin, aka-uka Nikita va Maksim Rafalovichlar hamda Jasur Boyqo‘ziyevlarni alohida qayd etish mumkin.